scris

**SERVICIUL R.U.N.O. Exemplar unic**

**Nr.\_\_\_\_\_\_\_\_\_\_\_\_\_\_**

**SPITALUL CLINIC JUDEŢEAN DE URGENŢĂ CLUJ-NAPOCA**

**ORGANIZEAZĂ**

**CONCURS**

**În conformitate cu prevederile Ordinului M.S. nr.166/2023**

**Pentru ocuparea următoarelor posturi:**

* **1 post cu normă întreagă de farmacist la Farmacia nr.2,** contract individual de muncă pe durată determinată pe perioada suspendării C.I.M. al titularului pe post- martie 2026, durata timpului de lucru în medie 7 ore/zi

**Calendar desfăşurare concurs:**

* depunere dosare concurs: **08.01.2025-14.01.2025**
* publicare rezultate selecţie dosare şi calcularea punctajului conform Anexei 3: **16.01.2025**
* depunere contestaţii selecţie dosare şi punctaj Anexa 3: **17.01.2025**
* proba scrisă şi publicare rezultate proba scrisă: **21.01.2025**
* depunere contestaţii proba scrisă: **23.01.2025**
* proba clinică/ practică şi publicare rezultate proba clinică/ practică: **28.01.202**5
* depunere contestaţii proba clinică/ practică: **30.01.2025**
* publicare rezultate finale: **31.01.2025**

**Probele de concurs vor avea loc:**

* **ora 9:00** la sediul Spitalului clinic Judeţean de Urgenţă Cluj-Napoca- str. Clinicilor nr. 3-5

Comunicarea rezultatelor la contestaţiile depuse se face în termen de o zi lucrătoare de la depunerea acestora.

**Dosarul de înscriere la concurs va cuprinde următoarele documente:**

a) formularul de înscriere la concurs eliberat de Serviciul R.U.N.O.

b) copia de pe diploma de licenţă;

c) copie a certificatului de membru al organizaţiei profesionale cu viza pe anul în curs;

d) dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

e) acte doveditoare pentru calcularea punctajului:

* doctorat
* doctorand la data concursului (atestat de rectoratul universităţii de medicină şi farmacie sau de Academia de Ştiinţe Medicale la data înscrierii la concurs)
* a doua specialitate confirmată prin ordin al ministrului sănătăţii
* atestate de studii complementare obţinute
* activitate ştiinţifică, dovedită pe bază de adeverinţă cu totalul punctajului înregistrat la colegiul profesional, la care candidatul este în evidenţă în ultimii 5 ani
* membru al societăţii/ asociaţiei de specialitate cu o vechime de minimum 6 luni la data concursului

f) certificat de cazier judiciar sau, după caz, extrasul de pe cazierul judiciar;

g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

i) copia actului de identitate sau orice alt document care atestă identitatea, potrivit legii, aflate în termen de valabilitate;

j) copia certificatului de căsătorie sau a altui document prin care s-a realizat schimbarea de nume, după caz;

k) curriculum vitae, model comun european;

l) dovada plăţii taxei de concurs.

Documentele prevăzute la lit. d) şi f) sunt valabile 3 luni şi se depun la dosar în termen de valabilitate.

Copiile de pe actele solicitate, precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.

Cazierul judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului anterior datei de susţinere a primei probe scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia

publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

Taxa de concurs este de 150 lei se poate achita la casieria unităţii după programul

**Luni-Joi orele 13:00-15:00 Vineri orele 11:30-12:30**

Sau în contul spitalului:

**IBAN: RO43TREZ21620F330800XXXX TREZORERIA CLUJ CIF 4288080**

**Condiţii generale de participare la concurs**

Poate ocupa un post vacant sau temporar vacant persoana care îndeplineşte condiţiile:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice

**Dosarele de concurs se vor prezenta la Biroul Resurse umane et. II camera 21, după următorul program: Luni-Joi orele 13:00 -15:00 Vineri orele 11:30 -12:30**

**Prin raportare la nevoile individuale, candidatul cu dizabilităţi poate înainta comisiei de concurs propunerea sa privind instrumentele necesare pentru asigurarea accesibilităţii probelor de concurs.**

**Relaţii suplimentare se pot obţine la Serviciul R.U.N.O. tel.:0264.59.27.71 int. 1120.**

TEMATICA PENTRU PROBA SCRISA SI PENTRU PROBA CLINICA

I. PROBA SCRISĂ

1. Formularea soluţiilor (substanţe medicamentoase, solvenţi, substanţe auxiliare).

2. Prepararea soluţiilor. Procesul de dizolvare. Aducerea în soluţie a substanţelor greu solubile.

3. Medicamente parenterale. Soluţii și alte preparate injectabile. Preparate perfuzabile.

Clasificare. Exemple. Condiţii de calitate pentru preparatele injectabile si perfuzabile.

4. Medicamente oftalmice. Considerente biofarmaceutice în formularea preparatelor oftalmice. Condiţii de calitate.

5. Asigurarea sterilităţii preparatelor farmaceutice (metode de sterilizare, prepararea aseptică).

7. Emulsii farmaceutice. Formulare. Stabilitatea emulsiilor.

8. Suspensii farmaceutice. Factorii care influenţează stabilitatea suspensiilor. Exemple de

suspensii.

9. Preparate topice. Factorii care influenţează absobţia percutanată. Formularea și prepararea unguentelor.

10. Medicamente utilizate în tratamentul tulburărilor psihice (tulburarea de anxietate

generalizată, tulburarea de panică și tulburarea de stres posttraumatic, tulburările ciclului somn-veghe)

11. Medicamente utilizate în tratamentul durerii şi afecţiunilor inflamatorii cronice

(managementul durerii, artroza, artrita reumatoidă)

12. Medicamente utilizate în tratamentul afecțiunilor respiratorii (astmul bronșic, rinita alergică, bronhopneumopatia obstructivă cronică).

13. Medicamente utilizate în tratamentul afecțiunilor cardiovasculare (insuficiența cardiacă, hipertensiunea arterială, boala cardiacă ischemică, tromboembolismul venos)

14. Medicamente utilizate în tratamentul afecțiunilor gastrointestinale (constipația, diareea, boala de reflux gastroesofagian, ulcerul gastroduodenal, greaţa şi vărsăturile)

15. Medicaţia afecţiunilor hematologice (anemiile)

16. Medicamente utilizate în tratamentul tulburărilor neurologice (epilepsia, statusul epileptic)

17. Principii ale antibioterapiei (alegerea regimului antimicrobian)

18. Tratamentul farmacologic al infecțiilor (infecţiile tractului respirator inferior, infecţiile

tractului urinar, infecţiile cutantate şi ale ţesuturilor moi, profilaxia antibiotică în chirurgie,)

19. Regimul produselor toxice și stupefiante.

20. Reglementări privind organizarea și funcţionarea unităţilor farmaceutice de circuit închis.

21. Reglementări privind organizarea și funcționarea spitalelor.

22. Exercitarea profesiei de farmacist în România.

23. Regimul legal al medicamentelor în România.

II. PROBA PRACTICĂ

1. Comentarea tehnicii de preparare a unei forme farmaceutice magistrale din

practica actuală de receptură din capitolele: soluţii medicamentoase , soluţii oftalmice,

emulsii, suspensii, unguente.

2. Comentarea unei specialităţi farmaceutice din tematica de la proba scrisă.

BIBLIOGRAFIE

1. Manual de farmacoterapie / Barbara G. Wells, Terry L. Schwinghammer, Joseph T. DiPiro,

Cecily V. DiPiro; Adina Popa (coord. ed. în lb. română) - București: Prior, 2019. ISBN 978-

973-88039-3-0.

2. Memomed 2018.

3. \*\*\*Farmacopeea Română, ediţia a X-a, Editura Medicală, Bucureşti 1993.

4. Sorin E. Leucuţa – Tehnologie farmaceutică industrială, Ediţia a I/II-a, Editura Dacia, Cluj-Napoca, 2001/2008.

5. Sorin E. Leucuța – Prepararea medicamentelor – Îndrumător pentru studenții de la farmacie,

Editura Medicală Universitară „Iuliu Hațieganu” 2001/2009.

6. Legea nr. 339/2005 privind regimul juridic al plantelor, substanțelor şi preparatelor stupefiante şi psihotrope, Monitorul Oficial al României, partea I, nr. 1095/2005.

7. Hotărârea Guvernului României nr. 1915/2006 pentru aprobarea Normelor metodologice de aplicare a prevederilor Legii nr. 339/2005 privind regimul juridic al plantelor, substanțelor și preparatelor stupefiante şi psihotrope, Monitorul Oficial al României, partea I, nr. 18/2007.

8. Legea nr. 266/2008 a farmaciei, republicată.

9. Ordinul Ministrului Sănătății Nr. 444/2019 pentru aprobarea Normelor privind înființarea,

organizarea și funcționarea unităților farmaceutice.

10. Legea 95/2006 privind reforma în domeniul sănătăţii, republicată, cu modificările şi

completările ulterioare:

Titlul VII Spitalele

Titlul XIV Exercitarea profesiei de farmacist. Organizarea si funcționarea Colegiului Farmaciștilor din România

Titlul XVIII Medicamentul.

**MANAGER**

**Prof. Univ. Dr. Claudia GHERMAN**

**ŞEF SERVICIU R.U.N.O.**

**Ec. Graţiela BOGDAN**

Intocmit Ec. Annamaria JUCAN